
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ ПУШАР ХӐРУШСӐРЛӐХӖ ҪИНЧЕН" САККУНӖН 3 ТАТА 81 СТАТЙИСЕНЕ
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикинче пушар хӑрушсӑрлӑхӗ ҫинчен" 2005 ҫулхи чӳк уйӑхӗн 25-мӗшӗнчи 47 №-лӗ саккунне (Чӑваш Республикин Патшалӑх Канашӗн ведомоҫӗсем, 2005, 65 №; 2007, 73 №; 2008, 75 №; 2009, 81 №; 2011, 90 №; Чӑваш Республикин Саккунӗсен пуххи, 2013, 7 №; "Республика" хаҫат, 2015, раштав уйӑхӗн 10-мӗшӗ; Чӑваш Республикин Саккунӗсен пуххи, 2016, 3 №; "Республика" хаҫат, 2021, утӑ уйӑхӗн 1-мӗшӗ; 2022, утӑ уйӑхӗн 13-мӗшӗ, чӳк уйӑхӗн 16-мӗшӗ) ҫакӑн пек улшӑнусем кӗртес:
1) 3 статьян 2-мӗш пайӗнче:
а) вун тӑххӑрмӗш абзаца ", ҫавӑн пекех ачасен канӑвне йӗркелекен тата сывлӑхне ҫирӗплетекен организацисен территорийӗсен, сад ӗрчетмелли е пахча ҫимӗҫ ҫитӗнтермелли территорисен – ҫав территорисенче вӑрман пушарӗсем тухма пултараҫҫӗ – переченьне ҫирӗплетет" сӑмахсем хушса хурас;
ӑ) ҫакӑн пек ҫырса ҫирӗммӗш ҫӗнӗ абзац хушса хурас:
"пушар тухакан сезон пуҫламӑшне палӑртать;";
б) ҫирӗммӗш тата ҫирӗм пӗрремӗш абзацсене тивӗҫлӗн ҫирӗм пӗрремӗш тата ҫирӗм иккӗмӗш абзацсем тесе шутлас;
2) 81 статьян 2-мӗш пайӗн улттӑмӗш абзацне "халӑха пӗлтерессине" сӑмахсем хыҫҫӑн ", ҫав шутра массӑллӑ информаци хатӗрӗсем урлӑ," сӑмахсем хушса хурас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

